runetrust/blame-folketinget-dk huggingface dataset:
Jesper Langballe (DF), 2003-02-19:
Hr. Arne Toft bemærkede lige før til ministeren i sit forrige spørgsmål, at de forbrugere, som har lidt de tab, nok var mere interesserede i det økonomiske end i, om spillereglerne har været fulgt. Jeg medgiver gerne, at det, der først og fremmest driver én her, er medlidenhed med de stakkels forbrugere, der er blevet fuldstændig ruineret af den her fejldisposition.
Eyvind Vesselbo (V), 2002-11-22:
Den 13. november indgik miljøministeren en aftale om yderligere adgang til naturen med Landboorganisationerne, Dansk Familielandbrug, Dansk Skovforening, Danmarks Naturfredningsforening og Friluftsrådet, som bl.a. betyder, at der vil blive fastsat regler med henblik på at sikre, at veje og stier af særlig rekreativ betydning kun må nedlægges, hvis der skabes og etableres alternative adgangsmuligheder.
Rasmus Prehn (S), 2006-05-11:
Jeg vil gerne høre hr. Per Ørum Jørgensens kommentarer til det og hans kommentarer til, at der har været røster fremme om, at en af årsagerne til, at det kører dårligt på landets universiteter, simpelt hen er, at man bruger for meget energi på at deltage i alle konkurrencerne om at få midler og bruger for få ressourcer på forskning.
Martin Henriksen (DF), 2009-05-05:
Så synes vi også, at det er væsentligt at understrege, at forældrene skal tages med på råd, selv om man fjerner en vetoret for forældrene, for at understrege, at skolen har en ret og pligt til at træffe faglige og disciplinære afgørelser, og det er væsentligt, at skolen gør det og også kan blive bedre til det, men det er også væsentligt at forstå, at forældrene skal tages med på råd.
Jan Petersen (S), 2000-02-09:
De har, sådan som jeg erindrer dem, været indrettet efter regeringens evne til at svare i tide på spørgsmål, f.eks. stillet i Folketinget. Her er sagen lidt mere kompliceret, for her er det ikke udelukkende regeringen, der skal leve op til forventningerne om at sikre en god lovbehandling; her er det også en kombination af forskellige partiers forventninger og ønsker, der skal gå op, og det har alle jo mere eller mindre i den her sag erfaring for hvorledes går for sig.
Lone Dybkjær (RV), 2010-01-12:
Derfor tror jeg, det er vigtigt, at vi også under udvalgsarbejdet får afklaret, hvilke ressourcer der de facto er til området, og at vi også får en eller anden form for udsagn fra ministerens side om, at en så og så lang sagsbehandling er det, vi stræber efter, og at det ikke er i orden, hvis det trækker ud over det, vi så kan finde ud af i forbindelse med udvalgsarbejdet.
Peter Skaarup (DF), 2022-04-01:
Vi kan sådan nogenlunde klare corona; vi kan samarbejde med de fleste lande i verden; vi har diplomatiske forbindelser med alt, hvad der kan krybe og gå; vi er medlem af FN, NATO, EU osv.; vi kan klare en hel masse ting i Danmark; vi er stolte af vores land; vi kan vinde store fodboldkampe; vi kan alt muligt.
Kaare Dybvad Bek (S), 2021-04-26:
Byggeri i sikkerhedsklasse 1 omfatter f.eks. almindelige enfamilieshuse, dobbelthuse, rækkehuse, mange industri-, lager- og avlsbygninger, mindre transportable konstruktioner såsom telte og skurvogne, sommerhuse, kolonihavehuse, campinghytter m.v. Ud over byggerier i sikkerhedsklasse 1 er der også byggerier, der hverken skal have byggetilladelse eller efterses af en certificeret rådgiver.
Peter Hansen-Nord (V), 1998-01-16:
Der ligger, når man læser aftalen igennem, en række muligheder, og det, det drejer sig om, og som er det gennemgående træk, er naturligvis at bestræbe sig på at fastholde en god biodiversitet omkring deres levesteder og deres muligheder for at føre det liv, som sådanne migrerende fugle nu en gang har.
Torsten Gejl (ALT), 2021-02-03:
Spørgsmålet er fremsat med henblik på at afdække de pågældende menneskers skatteforhold, og det bør være enkelt for ministeriet at fremskaffe svar på spørgsmålene, da Udbetaling Danmark vurderer samliv og fælles husførelse, før ydelsesreguleringen foretages.
Klaus Hækkerup (S), 2001-03-01:
Altså her har denne her regering ført en ansvarlig økonomisk politik og har aftalt med kommunerne, at man holder væksten i det offentlige forbrug, herunder i det kommunale forbrug, inden for 1 pct., og det har man så fastsat bloktilskuddet til kommunerne efter Så står hr. Lars Løkke Rasmussen op her og siger, at man har begået et stort kommunalt kasserøveri.
Kristian Thulesen Dahl (DF), 2003-12-12:
Når jeg derfor så henviser til metalformanden i en af aviserne her og nu, så er det jo, fordi han har appelleret til Socialdemokratiet om i stedet for at lægge sig i hængekøjen at gå ind og tage ansvar og også acceptere, at der, i forbindelse med at man gør det, kan være nogle områder, hvor man accepterer noget, man ikke selv ville have lavet på samme måde.
Jens Joel (S), 2022-06-08:
Men vi kan selvfølgelig godt være med til at italesætte, at en vild leg, en udfordrende leg, en leg med materialer, man ikke kender, både har et perspektiv i forhold til at udvikle børnene, men også har et perspektiv i forhold til at få nogle diskussioner om konkrete snegles overlevelse, og hvordan man passer på de dyr, man finder, eller om genbrug, materialekendskab og genanvendelse – hvad kan man faktisk gøre, hvis man, som fru Lotte Rod sagde, river husene ned hvert år?
Pernille Vermund (NB), 2022-05-17:
Jamen jeg har faktisk ikke noget problem med at jage bandekriminelle, når de begår deres kriminalitet, men jeg ved også, at der er nogle af dem, som bliver en del af banderne, som, når de har afsonet deres straf – nogle af dem er jo meget lange straffe, og gudskelov for det – kommer ud og rent faktisk får et liv på den anden side, et liv, hvor det for dem, der har deltaget i exitprogrammer osv., betyder, at de jo står helt på bar bund.
Jan Petersen (S), 1998-09-08:
Dermed fortsættes linjen fra 1994 med øget beskatning af ressourceforbrug, lavere beskatning af indkomst og en begrænsning af lånefinansieret forbrug og fradragenes skatteværdi, så ejendomsprisernes himmelflugt kan begrænses, ikke mindst til gavn for unge familier, der står for at skulle etablere sig i egen bolig.
Zenia Stampe (RV), 2016-12-01:
Og uden at komme for langt ind i, hvad det er for en aftale, som tegner sig i horisonten, tror jeg måske heller ikke, det er en aftale, som vil være helt lige så god som det, Dansk Folkeparti gav garanti for, og som Enhedslisten også stillede befolkningen i udsigt.
Birthe Rønn Hornbech (V), 2006-05-31:
Hr. Svend Auken ved jo, at jeg som formand for udvalget lagde det sådan til rette, at alle krav fra hr. Svend Auken om, hvad der skulle foretages af høringer og andre ting og stilles af spørgsmål, sørgede formanden og sekretæren for blev udført.
Jacob Jensen (V), 2019-04-30:
Og sådan tror jeg vi kan finde stribevis af eksempler både inden for infrastruktur og alle mulige andre steder, hvor de regnestykker, der bliver lagt frem, giver et negativt afkast eller i hvert fald et beskedent samfundsøkonomisk afkast – i hvert fald ikke det, som er det højeste samfundsøkonomiske afkast, hvis man har forskellige alternativer – men hvor man politisk alligevel har valgt, at det er det, man kører med, fordi det er det, man ønsker politisk.
Klaus Kjær (DF), 1999-04-28:
I tilknytning hertil foreslås det - også på baggrund af en forenkling af indberetningssystemet - at begrænse socialt bedrageri ved at indføre en pligt for alle indeholdelsesspligtige til månedligt at indberette personnumre for modtagere af A-indkomst til Told og Skat.
Jørgen Arbo-Bæhr (EL), 2005-09-06:
Nu har medlemmer af Det Radikale Venstre været ude at sige, at man godt vil være med til afskaffelse af kontanthjælpsloftet, og jeg kan kun sige, at det da er glædeligt, at man er blevet klogere i Det Radikale Venstre.
Ole Stavad (S), 2004-03-16:
« Det er altså ca. 10 dage siden. Hvad er der sket i mellemtiden, og er problemet ikke, at det her måske præges lidt for meget af, at det er en hovsaløsning, når man med investeringer af denne her karakter efter regeringens egne oplysninger tilsyneladende kun får 6.000 arbejdspladser i år og 8.000 næste år?
Ole Birk Olesen (LA), 2014-09-09:
Når den effektivisering er foretaget, må man så tage stilling til, om der er nogen af de her områder, der har behov for at øge produktionen af service til borgerne, og hvis der er det, f.eks. sundhedsområdet eller plejeområdet for ældre, må man så, efter at effektiviseringen er foretaget på området, tilføre det område flere midler, så de kan producere mere.
Kim Andersen (V), 2000-05-11:
Jeg synes, at hr. Erik Mortensen skulle revidere sit synspunkt og sine udtalelser i denne sammenhæng og medgive, at vi er her altså for at lave vilkårene for virksomhederne og det virkelige liv, ikke for at gøre tilværelsen så besværlig som muligt for de mennesker, som skaber det økonomiske grundlag for vores velfærdssamfund.
Finn Sørensen (EL), 2016-06-02:
For alle har – nogle mere begejstret end andre – bidraget til, at det har fået en form, som vi i Enhedslisten er meget tilfreds med, fordi det betyder, at man får stoppet brugen af en ordning, som vi hele tiden har været imod – en ordning, der betyder, at udlændinge bliver lokket hertil under nogle falske forhåbninger.
Christian Rabjerg Madsen (S), 2025-10-22:
Jeg tror vi ser forskelligt på sagen, for den uenighed, der er mellem Forsvarets Efterretningstjeneste – mere specifikt Center for Cybersikkerhed – og politiet, bliver jo afklaret, og med udgangspunkt i den afklaring konkluderer Forsvarets Efterretningstjeneste selv, at man ikke kan gøre mere, at man er enig med politiet i, at der ikke er mere at gøre.
Martin Henriksen (DF), 2009-05-07:
Det er også bemærkelsesværdigt, at en række partier, som fra tid til anden bryster sig af, at de lytter til friskolerne, og at de gerne vil imødekomme friskolerne, når friskolerne har ønsker, så bastant siger nej til et ønske fra friskolerne og til et ønske fra forældrene.
Sophie Løhde (V), 2016-11-25:
Så sker der til gengæld det for de kommuner, at hvis de sørger for at sætte ind med den tidlige indsats – ved sundhedsplejersken, via hjemmeplejen – får de en god økonomisk gevinst, altså ved at foretage en god og effektiv forebyggelsesindsats ude i kommunerne.
Susanne Zimmer (ALT), 2019-11-28:
Jeg vil medgive, at elbiler er mest CO 2 -neutrale, hvis de kører på grøn strøm, og vi er nu oppe på, at cirka 40 pct. af vores elbeholdning kommer fra grøn energi, så jeg tænker, at det vil være en stor opgave at få mere grøn energi, få flere vindmøller, flere solceller osv.
Kim Mortensen (S), 2010-03-24:
Så må det jo være lidt problematisk at være ansvarlig forsvarsminister og ærgre sig over, at det har stor betydning for de danske soldater, det har stor betydning for Danmarks engagement i EU, både i forhold til den før omtalte DIIS-rapport og i forhold til udmeldingerne fra selvsamme topmøde, at der netop bliver et tættere og tættere samarbejde mellem EU og NATO, som Danmark ikke deltager i.
Torben Hansen (S), 2013-01-24:
Og jeg synes, det er trist, og jeg synes det er ærgerligt, at Venstre tager en betalingsmodel, som ikke har noget med det her at gøre, som gidsel, i forhold til at man ikke vil stemme for noget, der rent faktisk gør klimatilpasning både bedre og billigere og nemmere ude i kommunerne og ude blandt spildevandsselskaberne.
Bertel Haarder (V), 2008-05-08:
Så er vi i øvrigt i forligskredsen blevet enige om at se positivt på bl.a. professionshøjskolernes og erhvervsakademiernes virksomhed og denne virksomheds sammenhæng med den samlede økonomi i forbindelse med efterårets forhandlinger om udmøntningen af globaliseringspuljen.
Pia Christmas-Møller (KF), 2005-02-24:
Så derfor vil jeg altså opfordre hr. Morten Østergaard til at lægge valgkampsretorikken en lille smule på hylden – jeg ved godt, at det kan være lidt svært hurtigt at vænne sig af med den – og forholde sig en lille smule til de gigantiske udfordringer, vi i fællesskab står over for, så vi kan få en fornuftig og konstruktiv diskussion om, hvordan vi tackler det.
Tom Behnke (KF), 2010-04-12:
Men alt i alt er det her altså et forslag, som vi ser meget frem til vil have en enorm præventiv effekt, og selv for dem, som ikke kan forstå at holde hænderne for sig selv, vil det i hvert fald have den effekt, at det bliver meget nemmere at finde ud af, hvem det var, der begik forbrydelsen, og så kan de blive stillet til ansvar, og så kan de få den straf, de har fortjent.
Frank Aaen (EL), 2007-12-11:
Og derfor synes jeg, det er mærkeligt, og jeg synes, det er kritisabelt, og jeg vil gerne advare børnefamilierne om, hvad der er på vej, nemlig at man siger, at man lige tager det her med børnefamilieydelsen, for det er måske det nemmeste at tage pengene der, og det er måske også dem, der gør mindst vrøvl - hvad ved jeg, hvad der er bevæggrunden - i stedet for måske at kaste sig ud i et slagsmål med de store billobbyister.
Lene Espersen (KF), 2003-02-19:
I sager, hvor der efter den nye bestemmelse i udlændingelovens § 59, stk. 3, er tale om skærpende omstændigheder, det vil sige tilfælde, hvor en overtrædelse af reglerne er begået forsætligt eller ved grov uagtsomhed, og hvor der ved overtrædelsen er opnået eller tilsigtet en økonomisk fordel, bør bødeniveauet ikke være på mindre end 10.000 kr. pr. beskæftiget udlænding pr. påbegyndt måned.
Pernille Rosenkrantz-Theil (S), 2014-04-10:
Evalueringen af kommunalreformen understreger, at vores daværende bekymring faktisk var velbegrundet, og det er jo sådan set ærgerligt, for indimellem har man lyst til ikke at få ret, og det her var så et af tilfældene, for evalueringen fremhæver, at der er risiko for, at der fremover ikke vil være tilstrækkelig specialiseret viden og kompetencer på det sociale område og på specialiserede undervisningstilbud, som vi behandlede umiddelbart forinden den her sag, til rådighed.
Henrik Dam Kristensen (S), 2000-03-22:
Men det kan måske også godt være på sin plads nu, 2 år efter at serviceloven er trådt i kraft, at vi sætter lidt mere fokus på kvaliteten i dagtilbudene og sætter fokus på, hvordan de har udviklet sig, og spørger, hvordan kommunerne, altså dagtilbudene og forældrebestyrelserne, egentlig har taget formålsbestemmelserne til sig.
Pernille Schnoor (ALT), 2018-04-19:
Og vi har i høringssvaret fra Københavns Universitets Sundhedsvidenskabelige Fakultet kunnet læse, at de skriver, at det faktisk også er et problem, i forhold til at den enkelte læge kan leve op til sit lægeløfte, hvori lægen bl.a. siger: »efter bedste skønnende at anvende mine kundskaber med flid og omhu til samfundets og mine medmenneskers gavn, at jeg stedse vil bære lige samvittighedsfuld omsorg for den fattige som for den rige uden persons anseelse.«
Dennis Flydtkjær (DD), 2023-05-03:
Så det, der er forslaget her, er jo ikke den her løsning, der skal løse alt, men et forsøg på at løse det for de mennesker, som er bundet og ikke kan komme af med gælden, så de får lov til at frasige sig den her beskyttelse, hvis de faktisk bare gerne vil betale de 250 kr. eller 500 kr., eller hvad det nu kan være.
Lotte Bundsgaard (S), 2004-01-27:
Og jeg vil sige, at uanset at det er en borgerlig regering, der sidder ved magten i øjeblikket, så har jeg faktisk ret stor tillid til socialministerens embedsmænd, og det vil også sige til, at de udtalelser, hun kommer med, må, hvis de ikke bliver rettet, være rigtige.
Jette Gottlieb (EL), 2000-04-27:
Og er der ikke også skabt en ond cirkel gennem det forhold, at man rent faktisk har skabt en social- og sundhedssektor, som er den mest udstødende sektor overhovedet, ikke bare på det offentlige område, men på hele erhvervsområdet, hvor flest forlader området med nedslidning, med arbejdsskader, med erhvervsbetingede lidelser osv., osv., uden at man har været i stand til at tage højde for en forbedret arbejdssituation?
Kim Behnke (FP), 1999-01-14:
Ikke fordi vi skal have rektorer sat i fængsel eller andre ting, hvis ikke de sørger for, at der er tilpas mange ph.d.'er, der får deres eksaminer, men der bør være nogle bestemmelser; hvis man blot har nogle hensigtserklæringer, kan det være svært at have det daglige engagement til at nå tingene. Så bliver det nævnt, at en del af kontrakten kan være en større fleksibilitet med hensyn til, hvilke uddannelsestilbud man rent faktisk skal have på de pågældende universiteter.
Lotte Rod (RV), 2022-01-11:
Og det tror jeg i øvrigt også kommer til at virke meget mere, for vi kan jo se, at det, at vi stiller et eller andet krav om, at der skal være 45 minutter, jo ikke er det, der ændrer skolen; det er jo, når det bliver til virkelighed og bliver den måde, lærerne arbejder på med deres fag.
Martin Henriksen (DF), 2009-11-26:
Jeg synes, at det, der bliver sagt, er så afslørende og så sigende at høre, når man står her med et lovforslag, som bygger oven på noget, der er blevet bragt ind i finanslovforhandlingerne år efter år af Dansk Folkeparti, og som jo har betydet en forbedring for de folkepensionister, der har mindst.
Jens Joel (S), 2023-10-05:
Treparten er jo ikke nogen ny ting i den danske model, og derfor vil jeg egentlig bare spørge, om ikke hr. Søren Pape Poulsen så er enig i det at sætte fokus på, at vi skal rekruttere nogle medarbejdere nogle af de steder, hvor vi har allersværest ved at rekruttere og fastholde medarbejdere, og at det da også er et politisk ansvar at sørge for, at det sker, altså at vi f.eks. på vores sygehuse, i vores daginstitutioner eller i vores ældrepleje har ansatte nok, så danskerne faktisk får den velfærd, de forventer.
Tom Behnke (FP), 1999-05-20:
Der er ingen tvivl om, at Danmark statistisk har en meget, meget kedelig placering, når vi taler om dødsfald som følge af kræft, og derfor skal der gøres noget på det her område, og derfor er vi glade for, at så mange partier har kunnet finde sammen om det, og vi er glade for, at forslaget bliver vedtaget.
Keld Albrechtsen (EL), 1998-06-10:
Hr. Villy Søvndal stiller, synes jeg, et fuldstændig berettiget spørgsmål om, hvad det er for en milliardregning, der nu er dukket op, og det mindste, ministeren kunne gøre, var da at forklare, hvad det er for en milliard, og hvad det er for en sag, for det må jo notorisk være en milliard, ellers ville der vel ikke være disse meget præcise citater i avisen. Så må jeg ikke godt bede ministeren om at tage sit ministeransvar en lille smule alvorligt her og informere Folketinget om, hvad det her er for en sag, og hvad den går ud på?
Frank Aaen (EL), 2010-12-15:
Men når man så kigger på, hvordan regeringen forestiller sig at de penge skal bruges – for det her er jo ligesom beregningen af, hvad konsekvensen af regeringens politik er inklusive finansloven – kan man jo se, at en meget stor klump af de penge, vi tjener ekstra næste år, skal bruges i det private forbrug til at købe biler og køleskabe og til at handle varige forbrugsgoder ind med.
Ole Sohn (SF), 2005-05-10:
Det får mig til at komme med nogle få overordnede betragtninger i forhold til SF's spørgsmål om regeringens aktiveringspolitik: Vi har med »Flere i arbejde« fra starten lagt vægt på, at tilbud til de ledige skal være bestemt af, hvilke behov den enkelte ledige har for at få et job, uanset om den pågældende er forsikret ledig eller ikkeforsikret ledig.
Hans Christian Schmidt (V), 2001-03-02:
Jeg medgiver, at man har svaret i et § 20-spørgsmål, at man vil ændre bekendtgørelsen - det skal jeg også takke for ved den her anledning - hvis det er sådan, at der er andre, der kan tegne deres forsikringer i et forsikringsselskab, hvor betingelserne er lige så gode, og hvor man altså lever op til det, der skal til for at få udbetalt støtten.
Ulla Solvang (RV), 1997-11-04:
I Det Radikale Venstre kan vi også støtte det fremsatte lovforslag, som bl.a. vedrører reglen om, at når man ansøger om patentering af en opfindelse, kan man som supplement til ansøgningen deponere sin opfindelse eller elementer af den, og hvor det i dag er sådan, at hvis opfindelsen er af mikrobiologisk eller bioteknologisk natur, kan man deponere en kultur af mikroorganismer.
Kristian Jensen (V), 2016-04-19:
Jeg kan f.eks. ikke genkende hr. Nikolaj Villumsens påstand om, at Storbritannien ikke skulle være aktiv med deres fly, når man på Storbritanniens officielle hjemmeside kan se, at de så sent som i går har været aktive, at de hen over weekenden har været aktive, og at de i sidste uge var aktive.
Jørgen Arbo-Bæhr (EL), 2006-12-13:
Kan hr. Jan Petersen så også bekræfte, at når vi snakker om en stigning i levealderen, så afspejler det, at de bedst stillede, de med de bedste job, har en meget stor stigning i levealderen, og at de med de hårdeste job, de, der har glæde af efterlønsalderen, stort set ingen stigning i levealderen har?
Karina Lorentzen Dehnhardt (SF), 2023-05-24:
Der er Naturmødet, Ungdommens Folkemøde, Kulturmødet Mors og Klimafolkemødet og sikkert en masse andre, som jeg ikke har fået nævnt her, og som vi måske også skal forholde os til undervejs. Så vi ser for os, at vi i hvert fald som minimum – jeg lytter mig til, at der ikke er flertal for forslaget – måske på en eller anden måde kunne lande en beretning og få undersøgt potentialet nærmere.
Villum Christensen (LA), 2014-03-25:
Liberal Alliance er forligsbundet på dette projekt, men vi finder det som nævnt meget afgørende, at der kan etableres et ordentligt lokalt samarbejde, og at Banedanmark i byggefasen går nænsomt frem og tager hensyn til, at bylivet skal kunne fungere optimalt – og det i hele byggeperioden frem til 2017.
Sigurd Agersnap (SF), 2025-10-09:
Hvor er den tillid til, at lærerne godt kan, at lærerne godt kan indrette en undervisning, der er meningsfuld, at lærerne ikke behøver at få at vide herinde fra Christiansborgs side af, hvad de skal undervise i, og hvornår de skal gøre det.
Bjørn Westh (S), 1998-02-04:
Om min holdning til oplægget fra DSB vil jeg blot sige, at jeg finder det positivt, at DSB med oplægget viser en klar orientering mod at give flest mulige kunder den bedst mulige betjening, for der er for mange kunder, der ikke har fået en tilstrækkelig god betjening i den senere tid.
Poul Nyrup Rasmussen (S), 2001-01-31:
Jeg kan sige til hr. Peter Skaarup, at det ikke er mit indtryk, at den danske befolkning er imod et helt og fredeligt Europa, og derfor kan hr. Peter Skaarup ikke udlede af folkeafstemningen den 28. september sidste år, at den danske befolkning er imod et helt og fredeligt Europa, hvor vi får friere samarbejde mellem landene, hvor beskæftigelsen kan få fremgang - også i landene i Østeuropa - og hvor det demokrati og den fred, der nu er udbrudt, også kan sikres fremover.
Rasmus Stoklund (S), 2020-06-02:
Det vil sige, at når der i forvejen findes et stort mindretal fra et givent land i Danmark, er det lettere for flere at følge efter, fordi man har familie, der opfordrer en til at komme, der sker familiesammenføringer osv. Hver gang det sker, søger folk sammen, og i stedet for at blive integreret i samfundet, bliver de en del af et parallelsamfund.
Lissa Mathiasen (S), 2004-05-04:
Det var faktisk det eneste, jeg konstaterede, men jeg tror, hr. Søren Søndergaard ønskede, jeg havde sagt noget andet. Jeg er også nødt til at sige til hr. Søren Søndergaard, at tingene altså ikke er skruet sådan sammen, hvis man bliver afskediget, som hr. Søren Søndergaard påstår.
Alex Vanopslagh (LA), 2020-10-08:
Hvis den politiske aftale ender med, at man siger, at de grønne biler bliver meget, meget billigere og benzin- og dieselbiler bliver en smule dyrere – der er tale om en samlet afgiftslettelse, men benzin- og dieselbilerne bliver endnu dyrere – er det så en aftale, som Venstre vil lægge stemmer til?
Poul Nyrup Rasmussen (S), 1997-11-19:
Jeg er ikke bekendt med, at noget regeringsmedlem har givet udtryk for, at der skulle komme forslag på dette område inden kommunevalget, men jeg er bekendt med, at både jeg selv og indenrigsministeren har givet udtryk for, at regeringen fremsætter forslag inden jul, og det gør vi naturligvis.
Zenia Stampe (RV), 2024-01-11:
Når det er sagt, er der jo nogle, der ikke kan finde ud af at adskille de ting – det er der ingen tvivl om, altså ikke alle, men nogle – og det, som jeg jo i virkeligheden synes vi har haft et behov for, er et kriseberedskab til sådan en situation som den her, altså at der rent faktisk er nogle, der går ud på gaden og får fat i de mennesker, som ikke kan finde ud af at skille tingene ad, og får en forebyggende snak med dem.